**NEULAMÄEN KOULUN JÄRJESTYSSÄÄNNÖT**

**Oppilaan oikeudet**   
Oikeus saada opetusta (PoL 30§).   
Oikeus turvalliseen oppimisympäristöön (PoL29§).   
  
**Oppilaan velvollisuudet**   
Käydä koulua säännöllisesti (PoL 35§).   
Suorittaa tehtävät tunnollisesti ja käyttäytyä asiallisesti

**LUKUVUOSI 2025 - 2026**

**KÄYTTÄYTYMINEN**  
Ketään ei kiusata, nimitellä tai syrjitä.

Oppilaan tulee käyttäytyä hyvin ja noudattaa koulun aikuisten antamia ohjeita.

Oppitunneilla, välitunneilla, koulun juhlissa sekä muissa tilaisuuksissa edellytetään hyviä tapoja ja asiallista kielenkäyttöä.

**TYÖRAUHA**  
Oppitunneilla annetaan kaikille työrauha ja noudatetaan koulun aikuisten antamia ohjeita.   
Jokainen huolehtii omalta osaltaan turvallisuudesta ja viihtyvyydestä.

Mobiililaitteiden käyttö on oppilailta kielletty oppituntien aikana ja koulun sisätiloissa. Puhelinta saa käyttää oppimiseen, terveydellisistä syistä tai oppimisen apuvälineenä opettajan luvalla.

Välitunneilla ja oppitunnin alkua odotettaessa vältetään melua.

**OPPITUNNIT**  
Oppitunneille saavutaan täsmällisesti.   
Oppitunneilla keskitytään opetukseen ja opettajan antamien ohjeiden mukaiseen työskentelyyn.

**PUHELIMEN, MUIDEN MOBIILILAITTEIDEN JA KUULOKKEIDEN KÄYTTÖ OPPITUNNEILLA JA KOULUN SISÄLLÄ**

Lainsäädännön mukaisesti puhelimen, muiden mobiililaitteiden ja kuulokkeiden käyttö oppitunneilla ja koulun sisällä on kielletty. Mobiililaitteen käyttö on sallittua ainoastaan oppitunnin opettajan tai rehtorin luvalla.

Mobiililaitteet säilytetään koulupäivän aikana oppilaan repussa äänettömänä.

Oppilaan on noudatettava opettajan antamia ohjeita. Järjestyssäännön rikkomisesta tulee merkintä Wilmaan ja toistuvasta sääntöjen rikkomisesta seuraa kasvatuskeskustelu. Järjestyssäännön jatkuvasta rikkomisesta seuraa jälki-istunto.

**POISSAOLOT**  
Muihin kuin sairauspoissaoloihin haetaan lupa etukäteen. Oppilas saa poistua kesken koulupäivän vain luvan saatuaan.

**RUOKAILU**  
Kouluravintolassa noudatetaan hyviä tapoja sekä valvojan ja keittiöhenkilökunnan ohjeita.

**VÄLITUNNIT**  
Välitunnit vietetään ulkona.

Välitunnin voi viettää sisällä vain poikkeuksellisen kovalla pakkasella tai erityisen huonolla kelillä pitkällä sisävälitunnilla, jolloin oppilaille on järjestetty ohjelmaa esim. liikuntasalissa

Oppilaat saavat poistua koulun alueelta koulupäivän aikana vain opettajan tai rehtorin luvalla.

Välitunneilla on varottava aiheuttamasta vaaraa toiselle, joten esimerkiksi lumipallojen heittäminen on kielletty.

**TUPAKOINTI, PÄIHTEET** **JA ENERGIAJUOMAT**  
Koulualueella, sen läheisyydessä ja koulun tai oppilaiden järjestämissä tilaisuuksissa on tupakka- ja nikotiinituotteiden sekä päihteiden käyttö sekä hallussapito kielletty. (Laki toimenpiteistä tupakoinnin vähentämiseksi 12 §)

Energiajuomia ei juoda eikä pidetä näkyvillä koulupäivän aikana.

**IRTAIMISTO JA TAVARAT**  
Koulun irtaimistoa ja omaisuutta käsitellään huolellisesti.   
Oppilas vastaa aiheuttamistaan vahingoista vahingonkorvauslain mukaisesti.

Vahingosta on viipymättä ilmoitettava lähimmälle koulun henkilökuntaan kuuluvalle aikuiselle.

**KULKUVÄLINEET**  
Kulkuvälineet säilytetään niille osoitetuilla paikoilla. Välitunneilla ajaminen on kielletty.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Olen lukenut järjestyssäännöt. Sitoudun noudattamaan koulumme järjestyssääntöjä.

Neulamäen koulussa \_\_\_\_ / \_\_\_\_ \_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Oppilaan allekirjoitus

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Huoltajan allekirjoitus Huoltajan allekirjoitus